

**Hysbysiad Preifatrwydd – Safonau Masnach**

Rhoddir yr hysbysiad hwn er eglurhad ar yr hyn mae angen i'r Cyngor ei brosesu.

Ceisiadau am gyngor, cofrestru a thrin cwynion/gwybodaeth neu geisiadau am wasanaeth yn ymwneud â Safonau Masnach a Chyngor Defnyddwyr

Mae angen i'r Cyngor gynnull, casglu storio a phrosesu gwybodaeth bersonol sy'n ymwneud â hawlwyr. Mae'r Cyngor yn rhoi mesurau ar waith i ddiogelu preifatrwydd unigolion ym mhob rhan o'r broses.

**Pwy sy'n gyfrifol am eich gwybodaeth?**

Caiff pob gwybodaeth bersonol ei dal a'i phrosesu gan Gyngor Bwrdeisdref Sirol Blaenau Gwent yn unol â deddfwriaeth Diogelu Data. Mae gwybodaeth ar rôl y Rheolydd Data, y Swyddog Diogelu Data a manylion cyswllt y Cyngor ar gael ar dudalen 'Diogelu Data' ar wefan y Cyngor:

[https://blaenau-gwent.gov.uk/en/Council/data-protection-foi/data-protection-act/](https://blaenau-gwent.gov.uk/en/council/data-protection-foi/data-protection-act/)

**Pa wybodaeth ydyn ni eisiau?**

Bydd Cyngor Bwrdeistref Sirol Blaenau Gwent yn casglu gwybodaeth bersonol amdanoch chi ac, os oes angen, eich teulu a phartïon eraill. Bydd yr wybodaeth yma'n cynnwys:

 Manylion amdanoch, megis eich

Enw, cyfeiriad, rhif ffôn, cyfeiriad e-bost, dyddiad geni.

Byddwn yn defnyddio'r wybodaeth yma i brosesu eich hawliad a/neu weinyddu budd-dal tai. Gallwn wirio peth o'r wybodaeth gyda ffynonellau eraill i sicrhau fod yr wybodaeth y gwnaethoch ei rhoi yn gywir.

**Pam ein bod angen eich gwybodaeth?**

Mae'r Cyngor angen yr wybodaeth hon er mwyn cyflawni ei ddyletswyddau dan Ddeddf Tai 1996, Deddf Digartrefedd 2002, Deddf Tai (Cymru) 2014 a Chod Arweiniad Llywodraeth Cymru ar gyfer Awdurdodau Lleol ar ddyrannu llety a digartrefedd.

Rydym angen yr wybodaeth i brosesu eich cais am gartref neu ymholiad yn ymwneud â dyraniadau tai/digartrefedd/ymholiadau a grantiau sector preifat. Gall effeithio ar ein gallu i brosesu eich ymholiad neu hawliad os na roddir yr wybodaeth yma.

Mae'n ofyniad cyfreithiol i'r Cyngor gymryd rhan mewn ymarferion paru data y Cynllun Twyll Cenedlaethol (NFI). Gellir rhoi gwybodaeth tai i Swyddfa'r Cabinet ar gyfer dibenion NFI a chaiff ei defnyddio ar gyfer cymharu ar draws system ac ar draws awdurdodau ar gyfer atal a chanfod twyll.

**Gyda pwy y byddwn yn rhannu eich gwybodaeth?**

I alluogi'r Cyngor i brosesu eich cais a chydymffurfio gyda'n rhwymedigaethau cyfreithlon, byddwn yn rhannu eich gwybodaeth gyda sefydliadau partner, yn cynnwys:

 Adran Gwaith a Phensiynau ac adrannau eraill o'r Llywodraeth

 Gwasanaeth Defnyddwyr Cyngor Dinasyddion;

 Heddlu Gwent (neu heddluoedd eraill fel sydd angen);

 Llywodraeth Cymru;

 Archwilwyr;

 Rheoleiddwyr allanol e.e. yr Asiantaeth Safonau Bwyd, Awdurdod Gweithredol Iechyd a Diogelwch.

 Adrannau neu Unedau eraill o fewn y Cyngor.

 Gwasanaethau Safonau Masnach mewn Cynghorau eraill a thimau arbenigol Safonau Masnach megis yr Uned Benthyca Arian Anghyfreithlon rhanbarthol a Scambusters.

 Gwasanaeth Llysoedd a Thribiwnlysoeedd Ei Mawrhydi (HMCTS)

Bydd y Cyngor hefyd yn defnyddio'r wybodaeth ar gyfer cyflawni unrhyw un o'i ddyletswyddau gorfodaeth statudol. Bydd yn gwneud unrhyw ddatgeliadau sy'n ofynnol gan y gyfraith a gall hefyd rannu'r wybodaeth hon gyda chyrff eraill sy'n gyfrifol am ganfod/atal twyll neu archwilio/gweinyddu cyllid cyhoeddus.

**Beth yw'r sail cyfreithiol ar gyfer prosesu?**

Er mwyn cydymffurfio gyda'r GDPR, dim ond lle cyflawnir amod dan erthygl 6 y ddeddfwriaeth y caiff data personol ei brosesu.

Yn yr achos hwn, gallaf gadarnhau mai'r sail cyfreithiol ar gyfer prosesu yw:

* Rhwymedigaeth cyfreithiol sy'n ei gwneud yn ofynnol i ni brosesu eich gwybodaeth bersonol
* Cyflawni tasg gyhoeddus, er enghraifft cyflawni ein rôl diogelu neu swyddogaeth cynllunio neu wasanaethau gwastraff

Os ydych wedi rhoi caniatâd i ni ddefnyddio eich gwybodaeth bersonol, mae gennych hawl i'w ddiddymu ar unrhyw amser. Os ydych eisiau diddymu eich caniatâd, cysylltwch os gwelwch yn dda â [DataProtection@blaenau-gwent.gov.uk](mailto:DataProtection@blaenau-gwent.gov.uk) a dweud wrthym pa wasanaeth rydych yn ei ddefnyddio fel y gallwn drin eich cais.

**Pa mor hir fyddwn ni'n cadw eich gwybodaeth?**

Dim ond cyhyd ag sydd angen y bydd y Cyngor yn cadw eich gwybodaeth. Fodd bynnag, gall fod amgylchiadau lle bydd angen i ni gadw eich gwybodaeth am fwy o amser. Mae manylion llawn am ba mor hir mae'r Cyngor yn cadw eich gwybodaeth ar gael drwy gysylltu â'r Adran berthnasol sy'n gyfrifol am y gwasanaethau yr ydych eu hangen.

Canolfan gyswllt y Cyngor: [info@blaenau-gwent.gov.uk](mailto:info@blaenau-gwent.gov.uk) / 01495 311556.

**Darparu gwybodaeth gywir**

Mae'n bwysig ein bod yn dal gwybodaeth gywir a chyfredol amdanoch er mwyn asesu eich anghenion a darparu'r gwasanaethau priodol. Os oes unrhyw rai o'ch manylion wedi newid, neu'n newid yn y dyfodol, gofynnir i chi sicrhau eich bod yn dweud wrthym cyn gynted ag sy'n bosibl fel y gallwn ddiweddaru eich cofnodion.

**Gwneud penderfyniadau awtomataidd**

Mae rhai penderfyniadau yn seiliedig ar gyfrifiadur gan fod y Cyngor yn defnyddio systemau awtomataidd i gefnogi ei wasanaethau. Os caiff eich data personol ei brosesu drwy ddulliau awtomataidd, cewch eich hysbysu am y canlyniadau a chrynodeb o'r meini prawf a ddefnyddiwyd yn y broses. Mae'r canlyniadau yn amodol ar benderfyniad terfynol gan y rheolwr gwasanaeth perthnasol.